सोलह प्रखर अखंड नाम कीर्तन का शुभारंभ, कल किया जाएगा समापन
दरिमा| ग्राम पंचायत खजरी कोलतापारा में तीन दिवसीय अखंड राम नाम यज्ञ आयोजित किया गया। यज्ञ में राधा कृष्ण व श्री राम का महामंत्र 24 घंटे जपा गया।
करीब 45 वर्षों से हो रहे इस यज्ञ में कोलता समाज के अलावा अन्य समाज के लोगों ने भी यज्ञ, हवन व पूजन किया। हरि कीर्तन पूजा पाठ में नवानगर, पंपापुर, कल्याणपुर, सोहनपुर, सरगवां, चलता, सीतापुर, दोरना, लुंड्रा आदि जगहों से बड़ी संख्या में लोग शामिल हुए। लोगों ने सुख समृद्धि की कामना की। यज्ञ का समापन जिला पंचायत अध्यक्ष फुलेश्वरी सिंह के मुख्य आतिथ्य में किया गया। समापन अवसर पर शकुंतला देवी, सुरेश पातर, चैतन साह, विरजो साह, विजय प्रधान, रामेश्वर प्रधान आदि उपस्थित थे।
हवन कर की परिवार के सुख-समृद्धि की कामना
भास्कर संवाददाता|बलरामपुर
आरागाही के ताम्बेश्वरनगर में मंगलवार को बंगाली समाज द्वारा सोलह प्रहर अखंड नाम कीर्तन का शुभारंभ किया गया। अखंड नाम कीर्तन से गांव में भक्तिमय माहौल हो गया है। करीब 20 वर्षों से बंगाली समाज द्वारा सोलह प्रहर अखंड नाम कीर्तन का आयोजन किया जा रहा है।
इसके तहत समाज के लोग 48 घंटे तक लगातार अखंड नाम कीर्तन करेंगे। कार्यक्रम में स्थानीय सहित आसपास के दर्जनों गांव के लोग शामिल होकर भगवान श्री कृष्ण की भक्ति में डूब जाएंगे। तीन दिवसीय आयोजन का 9 मार्च को समापन किया जाएगा। कीर्तन मंडली में ताम्बेश्वरनगर के निर्मल मंडल, धनगांव के मनिंद्र शील, अंबिकापुर से निरपद राय, धर्मजयगढ़ से हरे कृष्ण सरकार व पश्चिम बंगाल के सुंदरवन से तपन गाइन शामिल हैं।
hin_Deva awa_Deva hin_Deva hin_Deva bho_Deva hin_Deva hin_Deva